ISIGIDIMI SAMAXOSA, SEPTEMBER 17, 1884. 4

UMZI KA MR. J. J. IRVINE E-KUBUSI.

Njengokuba amapepa amangesi kade ebala ngalomzi ebonisa ukuba ngumzekelo wawo kubo bonke abantu, abalimi ngokukodwa, kulo lonke ilizwe elipakati kwe Bayi no Mzimkulu ekutiwa ukubizwa lela ngase Mpumalanga (Eastern Province). Nam yimfanelo ukuba ndixele endikubonileyo ndakupaula kumakowetu. Umzi lo kuqala ubungoka Mr. E. Hughes. Ngeminyaka emihlanu egqitileyo u Mr. Irvine wawutenga ku Mr. Hughes. U Mr. J. Irvine linene elaqala pantsi ngevenkile kuma Ngqika, wada waziweza zazalisa i Transkei zada zakupatelela e Lusutu. Emveni koku wazitengisa ivenkile zangapandle wamisa ivenkile e Qonce, zamhleka izikulu zase Qonce ukufika kwake. Ngexeshana elifutshane *ibizinesi* yake yanda, yapatelela e Dayimani, e Monti, e England nase America. Kwabonakala seleqabele kwezazikulu zazimhleka e Qonce wayintloko nge *bizinesi.* Wangenisa ngoluhlobo kangangokuba uboue ukuba ibanki ayimanelisi ngenzala eyikupa ngemali yake, wagqiba kwelokuba ake acapule ayisebenzise ngobufama, watenga ke i Waterford ku Mr. Hughes. Ute kwangoko wawukupa umjelo e Kubusi, wawuhambisa kwindawo ebekungabonakali ukuba kungahamba manzi, wawuqala pezulu ngase Cumakala wakuwuposa e Kubusana. U Mr. James Gontshi opete bonke abasebenzi abantsundu kona uti umjelo wam *kosa* £9,000 amawaka asito. ba, imayile zikufupi nezine ubude. Kancinane ngo Mr. James Gontshi, kuba igama lake lizakumana ukuvela kulomzi.

U Mr. James Gontshi ngumfo owamkonza u Mr. Irvine iminyaka eyi 19, ishumi elinesitoba. Wangena ku Mr. Irvine eseyinkwenkwe, no Mr. Irvine esepantsi. Wangena e Gqolonci, kwasebuncinaneni londoda yayihonisa inkutalo, nokukauleza kwinto eyenzayo, yaye kanjako igcina inyaniso, itembekile kanjako. U Mr. Irvine engumntu obukali nje we *bizinesi* wafika kamsinyane wayiqonda lendoda. Efudukele e Qonce wafika wayibeka pambili esitoleni, kwaya kwaya wayibeka pambili kuyo yonke imicimbi epatelelele kwaba Ntsundu. Abe Transport bebengalibonayo igwangqa elimhlope elihamba ngokubaleka esitoleni sika Mr. Irvine e Qonce. U Mr. Irvine ongumtiyi onje wenxila, nomntu oselayo, ne nqenera, waba nokuvana kakulu no Mr. James Gontshi, kwada kwabonakala ukuba nakwabamhlope uyadlula ngokutenjwa. Okuke kwenza ikwele kuma Gwangqa, awatike u Mr. Irvine akutenga ifama wamsusa e Qonce wamenza umpati wabasebenzi efama.—Ukubonisa ukuba u Mr. Irvine ukolisiwe yilondoda. umnike umvuzo oyi £120 ngonyaka kunye nendlu efanelekileyo yokuhlala. Lendoda ke ayifundanga yona, kodwa ngenxa yentembeko, nenkutalo kumsebenzi wenkosi yayo, ifumene isihlalo nomvuzo abambalwa kakulu nakwabafundileyo abanokuwufumana.

Ndibuyele embalini yam. Into yokuqala endimangalisileyo ngumjelo. Pantsi kwalo mjelo amasimi ubukulu bawo angu ’mangaliso. U Mr. James Gontshi undixelele ukuba ngombona yedwa u Mr. Irvine uyawangenisa amakulu amatandatu engxowa nangapezulu (600).

Ilitye lokusila elimi ezantsi kancinane kwezibuko lesinga, lingu mmangaliso kumatye akoyo e Koloni. U James Gontshi undixelele ukuba kutiwa akuko litye lifana nalo e Koloni apa, Lona ekubeni malime ngapantsi kwo mjelo limi ngasentla, akuhli manzi pezu kwevili kulo njengamanye, ivili esilayo ishukunyiswa zintambo ezimbini, enye ingapantsi kwevili, enye ingapezulu, intambo ezi zishukunyiswa yi turbine emi pezu kwesiziba, yakelwe indlu, i turbine ishukunyiswa yona ngamanzi. Ubucopo busuke bahamba ngenxa yokupitizela ko mashini, imbokotwe zintatu zisila ngaxesha nye. Liyakawuleza ukusila umntu akalityaziswa, laye kanjako lingacuntsuli u Mr. Irvine engumntu nje otiye ububedengu.—

Hydraulic Ram, umashini onyusa amanzi. Lo ngumsebenzi ongumangaliso awenzileyo e Kubusi. Ufike waka idamu ngasentla komzi, waza amanzi wawarola ngempompo kweso giziba sikulu singapantsi komzi aya edamini apo. Into eyandimangalisayo kusebenza ko mashini opezu kwe siziba, (Hydraulic Ram). Ndahlala Usolange iliso limi kulo mashini ukusebenza kwake ufana nokubeta kwesando pezu kwe anvile, bendingena kuzinceda, bendisiya kabini nakatatu ngemini ukuya kubona ukusebenza kwe Ram. U Mr. J. Gontshi undixelele ukuba amanzi apuma kweli damu ngala agqiba umzi

wonke. Ihangu ezivalelweyo nenkomo zisezwa ngawo, ose kitshini akasapumi aye kuka amanzi, kuba asendlwini. Amapepa ati i Hydraulic Ram le ikose £600.

Tree Nursery. Omnye umsebenzi omhle e Waterford yintsimi, apo kutyalwe zonke intlobo zemiti yokuvatisa. Umntu ofuna isitole nokuba sesawupina umti uyasifumana ngokusitenga. U Mr J. Gontshi wandixelela ukuba zihlala zitutwa ngololiwe ngamafama. Inkoliso yezitole icwangciswe ngenxokwana zebekile, into entle. U Mr. Irvine utyale kunene imiti, xa seyikulile i Waterford iyakuba lihlati.

Omashini.—Yenye yezinto ezindimangalisileyo omashini. Omashini abapambili abafumana amabaso ku mboniso omkulu womdyaro wabo e Malmesbury, ndifike belapa. Umashini wokubula undimangalise kakulu noko angxakangxaka angaqondwa ukusetyenzwa, u Mr. J. Gontshi undiqondise ukuba xa izulu lilungileyo ikulu lengxowa lingabulwa ngemini, ufuna amadoda ali 12 nokuba 15 ukuze uhambe umsebenzi, ingqolowa ipuma intle, ingena mhlaba na mququ. Nditi ndakukangela inkatazo yenkomo ekubuleni, ixesha elitatyatwayo, ukubula, ukwela, ukuketa, ndibone ukuba inani elitile labalimi aba Ntsundu lingenza into ebulumko bukulu emtengile lo mashini libolekane ngaye, mhlaumbi atengwe ngumntu omnye aqeshise ngaye. Ngokwe njenjalo kungasinda inkomo zabo nexesha, nendleko zabo ngokubula.

Silo.—Isisele sezinto eziluhlaza yenye into entsha ayiqalileyo u Mr. Irvine e Koloni. Lomsebenzi wona ukapukapu, kumbiwa umngxuma obusele ize indiza zombona eziseluhlaza zinqunqwe zibe ncinane, zigalelwe ude uzale umngxuma ize kuvingcwe isisele eso ngohlobo lokuba kungangeni kanye nentwana encinane yomoya. Ebusika esi sisele siya sivulwe zifunyanwe ezandiza ziseluhlaza, zinikwe impahla, ezifike zizitye ngokukulu, ngokukodwa imazi zenkomo ezisengwayo. Abemi kwilizwe elibandayo langapezulu ngebe wutabata lo mzekelo bondle impahla yabo ebusika. U Mr. J. Gontshi uncoma kakulu ukulunga kwayo lento ezimpahleni ebusika.

Ingcingo ne Mrahla.—Impahla yonke ehambayo yakwa Mr. Irvine ibiyelwe yonke ngengcingo ingamaqela ngamaqela, ayizange dale ebuhlanti ihlala endle. Intlobo zonke zenkunzi zegusha zikwa Mr. Irvine apa, ezingafunyanwayo ngentengo zitatela kwiponti ezintatu nezi ntlanu (£3 to £5) inye. Abafuyi begusha ngebenganeli ngapandle kwenkunzi zakwa Mr. Irvine. Amafama abelungu akolisile ukutenga inkunzi kuye zegusha nezenkomo. U Mr. Irvine ugcina ezilungileyo ngapezulu kuyo yonke into, njengoko kwabonakalayo ku Mboniso wase Monti nase Qonce. Ilizwe lipela ulibiye ngocingo. U Mr. J. Gontshi undiqondise ukuba wacita kumawaka amatatu namane (£3,000—£4,000) eponti ngo cingo lodwa, nangoku kusabiywa akukagqitywa.

Ukuhanjiswa ko Msebenzi.—U Mr. J. Gontshi undixelela ukuba kunzima ukuba umntu abe nokuma e Waterford pambi kuka Mr. Irvine, u Mr. Irvine ngokwake uvuka ebusuku, izicaka zivuka nje selepandle. Izicaka bezikufupi nekulu ezenyanga zodwa. Imini yonke kuya kupitizela, akugxagxa akuntoni, i esile, inkomo, ihashe Idapa, kuhamba nqwelo, zikotshi, zipuluwa, mashini—nantoni, ntoni. Umntu akanako nokuma ixeshana nelincinane, inqenera alinandawo kona. Izihlobo zam ezibomvu, abantu bokulala ecaleni kwentango nangapakati mhla kuko umoya, betyebile bete vingci abangetandi ukuhlala ne minetife Waterford. Xa use Waterford ukangele ukuhamba kwe misebenzi ungafike umbulele umncome, ewe ude ungxamele ukumbedesha u Mr. Irvine ngokubonisa imisebenzi yenkutalo, ubone ukuba i Waterford ingumzekelo wenkutalo, eyona nto inkulu enyusa uhlanga. Abantu aba Ntsundu bateta ngokuba kulobola notywala izinto eziba- mbe uhlanga. Nditi mna hayi, kukunqena, nokungasebenzi; emveni kokunqena kuvela uloboliso, nokuhamba emva kotywala.

Amapepa atelekelela ukuba u Mr. Irvine ucite kufupi ne £30,000 nge Waterford, bacinga abelungu ukuba ulahlekelwe yile mali. Wada u Mr. Irvine kutsha nje wabala kwipepa lase Monti wabonisa ukuba i Waterford noko asayiqalayo ingenisa £6,000 ngonyaka; into ke leyo ebonisileyo ukuba okuya ibanki ibinokumnika iponti ezintlanu ngekulu, i Waterford yona imbuyisela nge (£20) amashumi amabini eponti ngekulu. Imbulelo kakulu ku Mr. J. Gontshi ngokundiqondisa ngomzi. Wanga u Mr. Irvine ne Waterford angapumelela ixesha elide engumzekelo wenkutalo. Ndim owako Mhleli,

Tamd’ Uhlanga.

Transkei.